
Hope  is  nothing  but  a  false  delay, 

The  sick  man’s  lightning  half  an  hour  ere  death, 
When  faintness,  the  last  mortal  birth  of  pain, 

And  apathy  of  limb,  the  dull  beginning 
Of  the  cold  staggering  race  which  death  is  winning, 
Steals,  vein  by  vein,  and  pulse  by  pulse  away  j 
Yet  so  relieving  the  o’ertortured  clay, 

To  him  appears  renewal  of  his  breath, 

And  freedom  the  mere  numbness  of  his  chain  ; 

And  then  he  talks  of  life,  and  how  again 
He  feels  his  spirits  soaring  ;  albeit,  weak, 

And  of  the  freslier  air,  which  he  would  seek  ; 

And  as  he  whispers,  knows  not  that  he  gasps, 

That  his  thin  finger  feels  not  what  it  clasps ; 

And  so  the  film  comes  o’er  him,  and  the  dizzy 
Chamber  swims  round  and  round,  and  shadows  busy, 
At  which  he  vainly  catches,  flit  and  gleam, 

Till  the  last  rattle  chokes  the  strangled  stream, 

And  ali  is  ice  and  blackness,  and  the  earth 
That  which  it  was  the  moment  ere  our  birth. 


B  YRON. 


DISPUTATIO  MEDICA 


INAUGURALIS 


DE 


PHTHISI  PULMONALI. 


PRAEFANDA. 

Instrumenta,  quorum  ope  spiritum  trahimus 
et  emittimus,  quam  plurimis  morborum  generi¬ 
bus  patent.  Quod  si  in  animo  habeamus  eorun¬ 
dem  actionem  sanam  vitae  prorsus  esse  neces¬ 
sariam,  nullum  fere  malorum,  quae  hanc  impe¬ 
diant,  levis  esse  momenti,  aut  non  studium 
medicorum  acerrimum  sibi  vindicare  liquebit. 
Summos  igitur  medicinae  honores  ambiturus, 
legique  imperatrici  obsecutus,  de  luctuosissimo. 

et  eheu  !  frequentissimo  omnium  pulmonis  mor¬ 
borum,  nimirum  Phthisi  Pulmonali ,  pauca  con¬ 
scribere  statui.  Neque  me  novis  rebus  argu¬ 
mentum,  a  tot  et  tantis  viris  jam  saepius  agi¬ 
tatum,  ditare  posse  professus,  nec  viribus  non 
diffisus,  hoc  opus  aggredior.  Consilium  est  ea 
quae  ad  phthisin  pulmonalem  attinentia  clarissi¬ 
mi  auctores  patefecerint,  et  praesertim  inter  ho¬ 
diernos  Duncanus,  noster  Medicinae  Theore- 
ticae  professor,  quam  lucidissime  et  brevissime 
potero,  exponere. 


DE  DEFINITIONE. 

Cullenus  eximius  phthisin  pulmonalem  ad 
classem  Pyreociae  et  ordinem  Haemorrhagiae  re¬ 
latam,  ita  definivit :  “  Corporis  emaciatio  et  de- 
“  bilitas,  cum  tussi,  febre  hectica,  et  plerumque 
“  expectoratione  purulenta.”  Idem  auctor  duas 

adjecit  species  ;  scilicet,  “  Incipientem,  sine  ex- 
“  pectoratione  puris,”  et  confirmatam,  cum  “  ex- 
“  pectoratione  puris.” 

Hisce  fateor  multa,  me  judice,  objicienda. 
Imprimis,  parum  recte,  hic  morbus  haemoptysi 
subjicitur  ;  neque  enim  haec  semper  in  illum  de¬ 
sinit,  nec  non  ille  persaepe  citra  hanc  prae¬ 
gressam  invadit.  Si  equidem  is  status  pulmonis, 
qui  exulcerationem  antecedit,  rite  pars  mali  pro¬ 
positi  habeatur,  manifestum  est  ordinem  Phleg- 
masiae  potius  idem  complecti.  Huc  accedit, 
abjiciendas  species  Cullenianas  ;  siquidem  non 
nisi  duas  partes  cursus  unius  et  prorsus  ejusdem 
morbi  insigniunt.  Etiamsi  definitio  maculis  ne¬ 
quaquam  vacat,  satis  tamen  mihi  convenire  vi¬ 
detur  :  hac  igitur  accepta,  et  speciehus  istis  re¬ 
jectis,  tres  Duncanianas  proponere  visum  est. 
Hae  autem  sunt : 

i.  Phthisis  catarrhalis,  membranam  mucosam 
pulmonis  inflammatam  secuta. 

ii.  Phthisis  tuberculosa ,  vel  quae  tuberculis 
inflammatis  et  exulceratis  continetur. 

iii.  Phthisis  apostematosa,  cui  vomica  in  ulcus 
vertitur. 


DE  SIGNIS. 

OtJM  ulcus  omne  inflammationi  praegressae 
supervenit,  in  aprico  est  notas  hujus  morbi  du¬ 
plicis  esse  generis ;  nimirum, 

r 

a.  Quae  pulmonis  inflammationem  sive  ma¬ 
lum  acutum  testantur ; 

b.  Quae  deinde  exulceratione  nascuntur. 

a.  Primum  fere  signorum  omnino  est  tussis 
crebra,  molestiae  summae,  et  titillatus  ad  fauces 
relati  genitrix,  sputique  expers ;  quae  indies 
vesperi  ingravescit.  Interdum  aeger  diu  nil 
praeterea  queritur,  impavidus  simul.  Huc  ac- 

cedunt  sensus  quidam  gravitatis  et  ardoris  cir¬ 
ca  os  pectoris,  et  dolor  lateris  levior,  graviorve, 
spiritu  trahendo  et  corporis  motu  auctus.  Re¬ 
spiratio  aequo  difficilior  est,  et  inter  ambulan¬ 
dum  celeratur.  Quod  latus  dolet,  in  id  aeger 
difficulter  jacet.  Cor  modo  palpitat,  praesertim 
animo  vel  corpore  exagitato.  Arteriae  micant 
citius  et  durius  quam  fert  natura ;  nec  vero 
semper  validius.  Aliquando  ambulanti,  praeci¬ 
pue  in  acclivi  loco,  actio  pulmonis,  cordis  et  ar¬ 
teriarum  adeo  incitatur  et  turbatur,  ut  homi¬ 
nem,  quo  melius  anhelet,  neve  ei  anima  deficiat, 
statim  quiescere  oporteat.  Illud  quoque  no¬ 
tandum,  mente  hilari  vel  serena,  summum  ar¬ 
tuum  languorem  adesse. 


Capitis  dolor,  sitis,  febricula  simul  urgent. 
Summa  cutis  ultra  debitum  calet ;  cibi  fasti¬ 
diuntur,  aliquando  sumpti  evomuntur :  subinde, 
pauxillum  pituitae  exscreatur.  Secernenda  et 
excernenda  minus  aequo  secernuntur  et  excer¬ 
nuntur  :  malae  saepe  laete  rubent  :  plantae  pe¬ 
dum  volaeque  manuum  exardent.  Lingua  ncn 

raro  sorde  candida  aut  subflava  squalet.  Urina 
redditur  rufa  et  parcior  ;  quod  tamen  perpetuum 
non  est.  Praeter  haec,  modo  signa  catarrhi , 
modo  asthmatis,  alias  haemoptyseos ,  alias  perip- 
neumoniae  torquent,  &c.  prout  hoc  illudve  pul¬ 
monis  acutum  malum  exulcerationem  inferat 
aut  antecedat.  Ne  multa,  notae  phthiseos  ineun¬ 
tis  signa  sunt  pulmonis  acuti  mali,  corpori  san¬ 
guineo,  gracili,  delicatiori,  et  fere  struma  inqui¬ 
nato  contingentis. 

Haec  signa  temporis  lege  certa  vacant;  qui¬ 
busdam,  paucos  dies,  nonnullis  aliquas  hebdoma¬ 
das,  vel  menses  perseverant.  Quinetiam  vel  mi¬ 
tissima,  vel  acerbissima  plectere  possunt. 

b.  Tandem  terrentia  superveniunt.  Dolor 
pectoris  et  tussis  ingravescunt  ;  pus  expuitur 
viride,  flavum  aut  cruentum  aut  calculis  mixtum. 
Tempore  matutino,  aeger  plus  et  facilius  ex¬ 
screat  ;  aliquando  non  minus  libram  intra  unum 
diem.  Corpus  insigniter  emacrescit,  et  febris 
Jiectica  exercet. 

Demum  caterva  notarum  dirissima  plectit 
Vultus  eo  pallet  et  collabitur,  (nisi  quod  macu¬ 
la  quasi  ruberrima  utramque  genaram  vesperi 
colorat,)  ut  ossa  malarum  nimis  eheu  oculis  pa¬ 
tescant:  oculi  splendent,  instar  margaritarum  al¬ 
bescunt,  et  quasi  sidunt.  Persaepe  capilli  et  cu¬ 
ticula  decidunt.  Lingua  et  fauces  tenerrimae 
rubent,  aphthisque  vitiantur  ;  nec  siti  nec  cibi 
fastidio  multum  torquente.  Ungues  adunci 
fiunt :  spiritus  aegerrime  trahitur  et  emittitur  ; 
motus  arteriarum  citissimi  fiunt  et  languidissi¬ 
mi.  Infelix  vicissim  sudoribus  nocturnis,  geli¬ 
dis,  profusis,  viscidis,  et  alvo  injussu  animi  pro¬ 
fusa  maceratur.  Pedes  et  crura  aqua  intercute 
tument  ;  pauloque  ante  fatum  miser  delirat ; 
animaque  crebro  ei  deficit.  Artus  tandem  fri¬ 
gent  ;  spiritus  cessat  ;  distentiones  nervorum 
hominem  vellunt  \  morsque  exoptanda  tot  tan¬ 
tisque  aerumnis  finem  imponit. 


8 


DE  PHTHISI  PULMONALI. 


QUAEDAM  DE  FEBRE  HECTICA. 

Febrem  hecticam  haecce  verba  satis  accurate 
definire  videntur :  “  Febris  remittens,  quae  ha- 
“  bet  duas  accessiones  quotidie  ;  unam  meridia- 
“  nam  leviorem,  alteram  vespertinam  gravio- 
“  rem  ;  et  remissionem  praecipuam  matutinam  ; 
“  cuj  usque  accessio,  praesertim  vespertina,  ex 
“  horrore,  ardore,  et  demum  sudore  nocturno, 
“  urina  simul  crassa  et  copiosa,  constat.” 

i  _  . 

Haec  febris,  instar  intermittentis,  horrorem, 
ardorem  et  sudorem  exhibet ;  quod  vero  ad  tem¬ 
pora  et  spatia,  certa  lege  prorsus  caret.  Signa 
quam  paucissimis  enarrabo. 

De  horrore. — Vesperi  membra  omnia  hor¬ 
rent,  et  extenuantur.  Aeger,  summa  cute  prae¬ 
ter  naturam  calente,  sibi  frigere  videtur.  Vultus 
pallet ;  mens  parum  aut  nihil  languet.  Arte- 

riae  exilius  et  citius  micant.  Secernenda  et  ex¬ 
cernenda  secerni  et  excerni  desinunt. 

/ 

'  ■  'i  /■  .  >U:')  •  .  'I  t 

De  ardore. — Non  multo  postea  ardor  totum 
corpus  percurrit,  maximeque  manus  et  pedes. 
Alterutra  vel  utraque  genarum  macula  ruberri¬ 
ma  media  floret.  Mens  hilaris  et  jucunda  est ; 
adhuc  secernenda  et  excernenda  supprimi  per¬ 
stant. 

De  sudore.— Tandem  hora  circiter  secunda 
tertiae  vigiliae  noctis  sudor  erumpit  ;  initio, 
circa  cervices,  frontem,  &c.,  dein  sensim  per  sin¬ 
gulas  partes  corporis.  Ad  auroram  usque  in¬ 
euntem  perseverat :  urina  tunc  multa  et  crassa 
esse  solet ;  quod  tamen  perpetuum  non  est. 

Simul  atque  sudor  accessionem  sustulerit,  fe¬ 
bris  mitescit,  at  non  conquiescit.  Vires  quoti¬ 
die  magis  labefactantur ;  demum  sudores  desi¬ 
nentes  alvi  fluxus  indies  excipit.  Quae  duo 

,  V  * 

mala  hominem  quam  maxime  extenuant. 

Undecunque  febris  hectica  nascatur,  notas  su- 
pradictas  semper  fere  exhibet.  Fateor  simul 
morbum  propositum  eandem  pessimam  inferre, 
et  causam  ejus  frequentissimam  esse. 

r  ,  •  •'  'i!  ’  *  *  V 

De  quibusdam  febris  hecticae  propriis. — 
Haec  febris  multa  sui  propria  habet,  quae  eam 
aliis  ab  omnibus  dignoscunt.  Cerebri  nimirum, 
mentis  et  ventriculi  actiones  parum  turbantur : 
raro  delirat  aeger  ;  cibos  satis  bene  appetit ; 
nec  mens  contristatur.  Quae  omnia  aliis  febri¬ 
bus  contingunt.  Sudor  hecticus  non  est  criticus f 
id  est  salutaris  ;  at  semper  perniciosus  et  col¬ 
lique  facturus.  Denique,  febris  hectica  semper 
morbo  priori  nititur. 

.  i 

De  febris  hecticae  causis. — Causae  abditae 
sunt  corpus  debile,  mobile  et  irritabile  praeter 
naturam  ;  et  frequentius,  at  non  semper,  tempe¬ 
ramentum  sanguineum  et  struma.  Causae  ex¬ 
citantes  sunt  pus  aliaque  irritamenta  absorpta, 
inque  sanguinem  delata.  Sanguis  ipse  mutatus 
aut  vitiatus,  citra  pus  aut  alia  acria  absorpta. 

Denique,  irritantia  ventriculo  vel  intestinis  in¬ 
clusa,  veluti  vermes,  &c.  Proposito  alienum  fo¬ 
ret  hic  omnes  has  causas  fusius  persequi.  Satis 
constat  pus  absorptum  phthisi  pulmonali  impli¬ 
citis  causam  esse  hujus  febris  praecipuam. 


QUAE  CORPORIBUS  PHTHISI  AB¬ 
SUMPTORUM  SECTIS  PATEANT. 

Cadaveribus  mortuorum  incisis,  modo  phthi - 
sis  cursum  integrum  prius  expleverit,  quam  ae¬ 
ger  perierit  (quod  non  semper  accidit,)  alteruter 
vel  uterque  pulmonum  exulcerari  conspicitur. 
Interdum,  deleto  uno  pulmone,  id  latus  pec¬ 
toris  quamplurimum  puris  corrupti  et  cruenti 
habuit;  nec  nisi  pauxillum  alterius  superfuit. 
Modo  pleurae  hic  illic  cohaerent :  non  raro  plus 
aequo  laticis  inter  eas  secreti  apparet.  Ali¬ 
quando  patuit  foramen  ovale . 

Praeter  haec  (quae  omnigenae  phthisi  pos¬ 
sunt  evenire,)  tubercula  frequentissime  inve¬ 
niuntur  ;  nullus  dubito  sane,  quin  ex  decem 
corporibus  phthisicorum  scalpello  patefactis  no¬ 
vem  fere  pulmones  tuberculis  obsessos  exhi¬ 
beant. 

Tubercula  sunt  corpuscula  subrotunda,  can¬ 
dida,  paulo  duriora,  variae  magnitudinis,  pisis 
fere  mole  aequalia ;  vasis,  nervis  et  fibris  mo- 
tricibus  expertia,  caseo  cornuve  simillima,  te¬ 
laeque  reticulatae  pulmonis  sacculis  inclusa. 
Pulmo  hisce  instructus  gravior  et  solidior  esse 
observatur.  Diu  tubercula  ita  ut  retuli  se  ha¬ 
bere  possunt.  Tandem,  serius  ocyus,  inflam¬ 
mantur  et  suppurant,  quando  capsulae  pure 
repletae  fiunt.  Scire  simul  licet,  capsulas  vel 
tunicas  cingentes  prius  deesse,  quam  tubercula 
inflammentur,  et  suppurent.  Demum  capsulis 
et  partibus  circumjectis  exesis,  ulcus  fit  grande 
ex  multis  tuberculis  ;  membranaque  mucosa  e- 
rosa,  aditus  in  fistulas  et  cellulas  spiritales  puri 
patescit. 

Non  semper  omnia  tubercula  simul  hasce  su¬ 
beunt  mutationes,  sed  eidem  corpori  quaedam 
dura,  alia  inflammata,  alia  exulcerata  conspici 
possunt ;  haud  secus  atque  eidem  arbori  semina 
non  eodem  tempore  omnia  maturantur.  Mul¬ 
to  saepius,  pars  summa  et  postica  pulmonis  plu¬ 
rima  eorum  habet ;  et  laesus  prae  dextro  iisdem 

obsessus  notatur.  Actio  vitiosa  et  secretrix 

-  \  1  - 

arteriarum  bronchialium  tubercula  gignere  vide¬ 
tur,  quaeque  cum  struma  sociatur;  sed  eorum  fa¬ 
brica  perspecta,  aliisque,  quae  hic  loci  meminisse 
alienum  est,  ea  glandulas  esse  conglobatas  sero - 
jphula  tumefactas  prorsus  negamus. 


DE  CAUSA  CONTINENTE. 

f . ,  .  1  \  '  ii  ,  i  *  »  |  -i  .  „■ 

Causa  hujus  morbi  continens,  quae  nimirum 
sublata  eum  tollit,  (arte,  eheu !  humana  vix  tol¬ 
lenda,)  in  animo  habitis  indiciis,  et  iis,  quae  pa¬ 
tefacto  cadavere  deteguntur,  exulceratio  pul- 

monis  esse  videtur.  Nec  eo  de  hac  re  dubitan- 

/ 

dum  est,  quod  tubercula  citra  ulcera,  id  est  len¬ 
ta  aut  inflammata,  sectis  corporibus,  interdum 
inveniuntur :  mors  scilicet  aliquando  prius  ab¬ 
sumit,  quam  ad  exulcerationem  ventum  fuerit. 


DE  SIGNORUM  RATIONE. 

Non  nisi  signorum  phthiseos  inveteratae,  nem¬ 
pe  pulmonis  exulcerati,  rationi  insistam. 

De  macie . — Corpus  hoc  morbo  multo  magis 
quam  alio  quovis  plexum  emacrescit.  Duplici 
de  causa  tabes  nascitur ;  nimirum,  quod  pulmo 
exulceratus  eam  actionem,  qua  chylus  in  sangui¬ 
nem  vertitur,  impedit.  Porro,  quod  febris  hecti - 
6YZ,isto  ulcere  prognata, corpus  alvi  fluxu  et  sudo¬ 
re  macerat.  Hinc  patet,  cur  phthisis  magis  quam 
aliud  quodvis  adversae  valetudinis  genus  ea  fe¬ 
bre  stipatum  extenuet.  Ad  maciem  vel  tabem, 

id  est,  partes  resorptas,  neque  novatas,  plures 
notae  referendae  sunt;  scilicet, 

a.  Ungues  adunci ,  summis  digitis  tabescenti¬ 
bus  tribuendi. 

b.  Oculi  lapsi ,  adipe  orbitae  proprio  absorpto 
orti. 

Praeter  alia  istiusmodi,  quamplurima  signo¬ 
rum  fibris  motricibus  laxatis  aut  infirmatis  nas^  , 
cuntur ;  qualia  sunt,  oculi  pallidi,  et  instar  mar¬ 
garitarum  splendentes  ;  quod  indicium  corde  et 
arteriis  languentibus,  ideoque  particulis  sangui¬ 
nis  rubris  non  ad  arterias  membranae  adnatae 
delatis,  nititur. 

Cuticula ,  capilli ,  &c.  decidere  solita  ;  corde 
enim  et  arteriis  languide  salientibus,  ali  desi¬ 
nunt. 

Sudor  gelidus  et  alvi  jluxus  ;  quorum  ille  ori¬ 
bus  vasorum  summae  cutis  resolutis,  ideoque 
magis  aequo  patulis  debetur  ;  hic  fibris  vasisque 
secernentibus  et  exhalantibus  intestini  laxatis 
et  debilitatis. 

Aqua  pedum  intercus  ;  partim  arteriis  exha¬ 
lantibus  vasisque  lymphaticis  infirmatis,  par¬ 
tim  sanguine  aegre  per  pulmonem  delato,  ideo- 
que  per  venas  non  facile  reducto,  oriunda. 

Tussis  et  spirandi  difficultas  e  pure  acri  pul¬ 
monem  irritante  oriuntur ;  nec  aliunde  aphthae 
proveniunt ;  fauces  enim  pus  extussitum  exas¬ 
perat  5  eoque  magis,  quod  membrana  earum 
mucosa  non  satis  alita  delabitur. 


* '  ,.;;r  •  ,  '  ■  j f  ', !  ,  ■  .  J 

DE  CAUSIS  ABDITIS. 

Praecipua  ex  causis  abditis,  id  est,  proclivi¬ 
tatis  genitricibus,  est  labes  a  parentibus  ad 
natos  tradita.  Propensiores  sunt  sanguinei,  ju¬ 
venta  florentes,  graciles  ;  quibus  natura  dede- 

.£  | 

rit  caesariem  candidam  aut  rutilam,  vultum 
pulchriorem,  et  pectora  angustiora  ;  praeter 
modum  animo  et  corpore  irritabiles.  Hinc 
constat,  quare  tot  millia  Britannorum  in phthisin 

incidant  ;  quorum,  scilicet,  permultis  indoles 
corporis  jam  dicta  contingit.  Huc  accedit  stru¬ 
ma  ;  qua  nimirum  plerique  phthisicorum  infi¬ 
ciuntur. 


DE  CAUSIS  EXCITANTIBUS. 

Causae  excitantes  triplicis  sunt  generis  ;  ni¬ 
mirum, 

a.  Quae  phthisin  tuberculosam  movent,  id  est, 
quae  tubercula  irritant  et  inflammant. 

b.  Quae  phthisin  catarrhalem  ; 

c.  Quae  phthisin  apostematosam  gignunt.  De 
quarum  singulis  nunc  scribendum. 

a.  Tubercula  inflammant,  quaecunque  pul¬ 
monem  irritent  vel  exagitent ;  qualia  sunt  aer 
fumeus,  inquinatus,  humidus,  frigidus  ;  coeli 
mutationes  subitae  ;  particulae  acres,  mechanicae 

c 

vel  chemicae  cum  anima  acceptae  ;  pectus  ictu 
violatum  ;  sermo  diutinus  et  vehementior ;  vo- 
citatio  crebra ;  cursus  expeditior.  Huc  acce¬ 
dunt  asthma ,  haemoptysis  ;  et  hydrar gyrus  ita  mi¬ 
nistratus  ut  totum  corpus  inficiat.  Quinetiam 
syphilitici  haud  raro  in  phthisin  incidunt :  non 
quod  veneris  morbus  hanc  progignit  ;  sed  quod 
praeparata  ex  hydrargyro  ad  illum  debellan¬ 
dum  data  facultate  stimulandi,  qua  pollent,  ef¬ 
ficiunt  ut  tubercula  jam  pulmoni  inhaerentia 
inflammentur. 

33.  Omnes  morbi,  quibus  membrana  mucosa 
pulmonis  inflammatur,  si  in  phthisin  abeant, 
causae  ejusdem  catarrhalis  habendi  sunt ;  nem¬ 
pe,  catarrhus,  influenza ,  rubeola ,  pertussis,  inter¬ 
dum  variola . 

c.  Phthisis  apostematosa  inflammationem  pul¬ 
monis  sequatur  necesse  est;  quae  ideo  causa 
excitans  existimanda. 

DE  DIAGNOSI. 

Inter  initia  morbus,  quem  prosequor,  adeo 
insidiatur,  ut  vel  rei  medicae  expertus  falli  pos¬ 
sit.  Ex  jam  dictis  enim  apparet,  id  malum, 
quod  Cullenus  phthisin  incipientem  nominat, 
aliquem  esse  morbum  pulmonis  acutum  ;  modo 
pneumoniam ,  modo  catarrhum ,  vel  quemvis  a- 
lium  eorum  morborum,  quibus  membrana  mu¬ 
cosa  inflammatur  ;  modo  haemoptysin  ;  alias 
asthma .  Saepe,  igitur,  dictu  perdifficile  est, 
necne  pulmonis  exulceratio  sit  futura.  Causae 
sane  abditae  principio  optimum  documentum 
venturi  mali  existunt :  nimirum,  si  quid  malo¬ 
rum  istorum  causa  levi  excitante  illata  accesse- 

i 

rit ;  si  corpus  sit  procerum,  gracile,  struma  satu¬ 
rum,  sanguine  plenum,  pectore  angusto  praedi¬ 
tum  5  phthisin  occisuram  esse  opinamur. 

Notae  hujusce  pestis  confirmatae,  id  est,  pul¬ 
monis  exulcerati,  tam  sunt  singulares,  suique  si* 

miles,  ut  vel  imperitus  vix  aliud  ullum  valetudi¬ 
nis  adversae  genus  falso  phthisis  judicari  possit ; 
nec  profecto,  uti  existimo,  orationem  de  hac  rei 
propositae  parte  opus  est  producere.  Quum  ta¬ 
men  multis  placet  permagni  puris  notas,  quas 
chemia  offert,  habere  ;  quibus  indiciis  hic  hu¬ 
mor  designetur,  et  a  pituita  dignoscatur,  quam 
brevissime  potero  explicabo. 

i.  Imprimis,  pus,  microscopio  interposito  in¬ 
spectum,  particulas  globosas  albas  latici  tenui 
innatantes  exhibet ;  pituita  nequaquam. 

ii.  Pus  facile  diffunditur  aequaliter  per  a- 
quam,  si  vas  utrumque  continens  exagitetur : 
quod  si  deinde  iste  liquor  quiescit,  pus  deorsum 
fertur.  Pituita  contra  tam  viscida  et  glutinosa 
est,  ut  aqua  commisceri  fere  nequeat ;  et  quies 
cito  efficit,  ut  pituita  aquae  innatet,  et  quasi 
floccos  repraesentet. 

hi.  Acidum  sulphuricum  utrumque  solvit ;  si 
autem  aqua  postea  adjicitur,  pus  demittitur,  pi¬ 
tuita  disjecta  floccos  trahit. 

iv.  Idem  accidit,  si  hi  duo  humores  aqua  po- 
tassae  solvuntur,  et  exinde  aqua  additur.  Nec 
desunt  alia  documenta  istiusmodi :  de  quibus 
silere,  quam  inutiliter  hocce  opusculum  produ¬ 
cere  malo. 

'  ; 

Denique,  uti  paucis  absolvam,  si  quis  humo¬ 
rem  expuat,  dotibus  jam  expositis  puris  propriis 
donatum,  simulque  celeriter  et  graviter  tabes¬ 
cat,  febreque  heciica  maceretur;  eum  phthisi 
pulmonali  implicari  manifestum  est. 

DE  PROGNOSI. 

Satis  praedicant  supra  comprehensa  spem 
perraro  phthisi  pulmonali  tortis  affulgere  ;  om¬ 
nia  ad  eandem  pertinentia  metum  incutere. 
Quid  genus  hujus  morbi  terrentis  exitiosius  sit, 
quaesitu  omnino  inutile  puto.  Me  judice, 
phthisis  catarrhalis,  et  apostematosa  jam  confir- 

mata  non  minus  certam  et  celerem  perniciem, 
quam  tuberculosa ,  minitantur  :  catarrhus  enim 
et  'pneumonia  saepenumero  citra  morbum,  quem 
prosequimur,  secutum,  invadunt.  Ideoque  non 
nisi  corporibus  natura  ad  hunc  proclivioribus  in 
eundem  desinunt.  Hanc  porro  legem  uti  per¬ 
petuam  ferre  licet ;  scilicet,  quanto  leviori  cau¬ 
sa  excitante  quivis  morbus  periculosus  progig¬ 
natur,  tanto  fere  magis  esse  metuendum.  Hu¬ 
jus  legis  ratio  obscura  non  est ;  causa  enim 
excitans  levis  morbum  gravem  parire  nequit, 
nisi  causae  abditae  admodum  polleant. 

In  praecipiti  eum  versari  liquet,  quem  phthi¬ 
sis  jam  inveterascens  extenuat.  Quo  pacto  e- 
nim,  quibusve  remediis,  praeter  divinam  opem, 
id  ulcus  sanescere  possit,  cujus  sedes  continen¬ 
ter  moveatur,  assidue  ab  aere  circumfluo  cui  pa¬ 
tet,  exasperetur,  huc  demum  accedentibus  ha¬ 
bitu  malo  et  viribus  fractis,  me  nescire  fateor. 

DE  CURATIONE. 

Duo  consilia  exequenda  *  curationem  hujus 
morbi  amplectuntur. 

i.  Inflammationem  ineuntem  arcere,  et  exin¬ 
de  exulcerationi  obviam  ire. 

ii.  Siquidem  pulmo  exulceratus  sanus  fieri 
nequit,  signa  phthise  os  confirmatae  lenire  et  vi¬ 
ribus  succurrere  ;  quo  eventus  lethalis  tardetur. 

i.  Quo  inflammatio  et  incitatio  debellentur, 
eoque  aeger  salvus  flat,  prae  omnibus  jam  in¬ 
euntibus  malis,  vitae  genere  et  victui  idoneis 
insistendum.  Si  igitur  res  familiaris  angusta 
non  vetat,  Britannum,  nave  conscensa,  Ulys- 
sipponem  aliamve  ad  Lusitaniae  partem,  aut  ad 
Galliam  meridionalem,  aut  ad  Madeiram  se  re¬ 
cipere  juvabit.  Si  vero  id  non  liceat,  ad  Devo- 
niam  eundum  ;  vel  hyemem  totam  aeger  in  con- 

clavibus  arte  tepefactis  continendus  est.  Non 
igne  patente,  sed  aere  calente  per  fistulas  me¬ 
tallicas  accepto,  tepor  idoneus  his  conciliari  de¬ 
bet  ;  qualis  nimirum  gradu  circiter  lxvto  in¬ 
strumenti  Fahrenheitani  insigniatur.  Si  sub 
dio  aegrum  ob  negotia  frigori,  humori,  et  prui¬ 
nis  objici  oporteat,  panno  laneo  vestiendus  erit. 
Ambulandum,  equitandum,  aut  curru  utendum 
indies,  eo  ut  citra  sudorem  aut  fatigationem  se¬ 
cernenda  rite  secernantur,  et  excernenda  ex¬ 
cernantur.  Carnes,  vinum,  alcohol ,  condita,  sal¬ 
samenta,  magis  angue  et  cane  fere  evitanda. 
Victus  optime  convenit  e  lacte  asinino  et  frugi¬ 
bus.  Nec  vero  non  confiteor  interdum  cibos 
fortiores,  id  est  carnes,  simpliciter  equidem  coc¬ 
tas,  ab  initio  ipso  concedendos ;  nempe,  si  tuber¬ 
cula  pulmoni  inhaerere  suspicemur.  Etiamsi 
enim  incitamenta  omnigena  faciunt  ut  tubercu¬ 
la  inflammentur,  scire  tamen  licet,  nihil  magis 
quam  vires  languentes  strumae  favere. 

Quod  ad  medicinae  auxilia,  sanguinem  elice¬ 
re  decebit,  plus  minusve  prout  edoceant  vires, 

aetas,  dolor,  motus  arteriarum,  &c.  Quum  vero 
pene  omnes  phthisici  mobiliores,  irritabiliores, 
graciles,  indolisque  paulo  delicatioris  sunt,  sanr 
guinem  parce  frequenter,  quam  largius  semel 
aut  bis  detrahi  malo. 

i  *  •  "  5  i  •  '  ••  b 1  '  u.  •  f  -  '  * 

Emplastrum  e  meloe  vesicatorio  cuti  summae 
circa  os  pectoris  imponendum,  si  dolor  urgeat, 

7 

arteriaeque  concitentur.  Idem  saepius  admo¬ 
vendum  existimo  ;  quo  humoribus  extrorgum 
versis,  vasa  pulmonis  expedirentur. 

’  1  ?  '  '  r  ;  ;i  *  -.Ulf  >  /7  f-ffi  !'  jTf  O  '  • 9 

Alvus  quoque  medicamentis  lenioribus  est 
purganda  ;  qualia  sunt,  oleum  e  seminibus  rici¬ 
ni  communis ,  phosphas  sodae ,  et  similia  :  acriora 
viribus  conterendis  nocebunt. 

Vomitum  arte  ciere  inter  initia  subinde  ju¬ 
vit;  non  solum  ventriculum  sorde  irritatura 
expedit ;  verum  etiam  alvum  movet,  si  ope  ra¬ 
dicis  ipecacucinhae  et  tartrcitis  antimonii  exci¬ 
tetur  :  quinetiam,  sputum  et  cutis  halitum  elir 

cit ;  eoque  febrem  et  inflammationem  sedat. 
Denique,  eadem  remedia  ita  ministrata  ut  nau¬ 
seam  citra  vomitum  molirentur,  cordis  et  arte¬ 
riarum  actione  minuenda,  proficient. 

*■  r  a* 

,  r.  * 

Omnia,  quae  refrigerent,  praesertim  succi 

fructuum  acidulorum,  huc  optime  conveniunt. 

/ 

Nulla  vero  ex  omnibus  potestatibus  sedatrici- 
bus  laurum  sibi  praetulit  nobiliorem,  quam  di¬ 
gitalis  purpureae  folia  :  vel  tincturae  guttae  x 
aut  xv,  vel  pulveris  dimidia  pars  grani,  quotidie 
dantur.  Multis  hoc  medicamentum  non  con¬ 
venit.  Si,  igitur,  idem  quotidie  sumptum,  pau¬ 
cis  diebus  elapsis,  animi  angorem  et  moerorem 
inferat,  cutem  gelido  sudore  humectet,  cordis 
et  arteriarum  motum  infirmet,  aliasque  notas 

malas  ejus  proprias  gignat;  non  solum  praeter- 

* 

mittendum  erit,  sedili  ico  vires  refocillari  debe¬ 
bunt  vino,  alcohole,  aut  aromate  quovis.  Ne  mul- 

i  *, 

ta,  profiteor  me  corpus  rite  vacuefactum,  et  ido¬ 
neam  vitae  et  victus  rationem  multo  pluris, 
quam  istam  herbam  ministratam,  facere. 

ii.  Si  arte  humana  frustra  nitente,  ulcus  de¬ 
mum  pulmonis  fatum  certum  infelici  minite¬ 
tur,  robur,  quantum  fieri  possit,  conciliare,  et 
signa  molestiora  consopire  oportebit. 

.....  •#<  _•  l  *  ?  .  .  «L  t  *  «  4  i  '  S  »  m  J 

Signa  consopienda  sunt  dolor,  tussis,  spiran¬ 
di  difficultas,  alvi  fluxus,  sudor,  &c. 

Dolor  et  tussis  opium  et  demulcentia  postu¬ 
lant.  Ex  his  aqua,  in  qua  lichen  Islandicus 
decoctus  fuerit,  lac,  gummi  acaciae ,  et  astragali 
tragacanthi  praepollent.  Si  qua  de  causa  opium 

r*  . 

aegro  minus  aptum  sit,  lactucarium ,  succus  con¬ 
cretus  hyosciami  nigri ,  aut.  conii  maculati  conce¬ 
denda.  Lex  esto.fere  perpetua,  notas  jam  dictas 
exulcerato  pulmone,  neque  sanguinem  mitti,  ne¬ 
que  emplastrum  e  melo  e  vesicatorio  imponi,  nec 
dari  folia  digitalis  purpureae  desiderare :  ista 
enim  remedia,  jam  urgente  inflammatione,  con¬ 
cedi  solent,  quo  minus  in  exulcerationem  abeat : 
ideoque,  hac  praesente,  inutilia  sunt,  imo  vero 
conterendis  viribus  obesse  possunt.  Quum  ta¬ 
men  ars  medicinalis  praecepta  semper  servan- 

da  vix  habet  ulla,  sic  fieri  potest,  ut  vel  phthisi 
confirmata,  venas  vacuefieri,  et  alia  auxilia  is- 
tiusmodi  praecipi  deceat :  nimirum,  si  pulmo¬ 
ne  tuberculis  obsesso,  quaedam  eorum  exulce¬ 
rentur,  alia  inflammentur.  Hunc  statum  pul¬ 
monis  insigniunt  dolor  acutus,  febris,  arteriae 
concitatae  cum  signis  morbi  propositi  invetera¬ 
ti  sociata.  Si  igitur  ita  se  res  habeat,  istis  re¬ 
mediis  utendum. 

Praeter  jam  dicta,  sputum  vapore  aqua  fervi¬ 
da  oriundo,  in  animae  fistulas  accepto,  adjuvari 
debet. 

Alvus  continenda  opio  adstringendi  facultate 
praeditis  adjecto  :  scilicet,  extracto  mimosae  cate - 
cliUy  Inno,  carbonate  calcis ,  extracto  haematoxyli 
campechiani . 

Acida  ex  iis  quae  effodiuntur,  praeparata, 
nempe,  sitlph uricum,  nitricum ,  muriaticum ,  sudo¬ 
res  reprimunt.  At  vero  lugendum,  sudore  co¬ 
hibito,  alvum  laxiorem  fieri ;  hunc  contra  tar- 

datum,  efficere  ut  ille  copiosior  profluat.  Cum 
demum,  uti  conjicimus,  alvus  fusa  perniciem 
praesentiorem,  quam  sudor,  secum  affert,  si  u- 
trumque  horum  malorum  coerceri  nequeat,  illi 
potissimum  insistendum  esse  constat. 

Victus  nunc  praestat  e  carnibus  assis  aut 
elixis  et  egelidis  confectus,  citra  condimenta  et 
salsamenta  ;  qualis  labentibus  viribus  succurrat : 
nec  simul  corpore  ultra  debitum  calefaciendo, 
sudores  profusiores  cieat.  Vinum  rubrum  Lu- 
sitanicum  rite  accedit. 

Manifestum  est  ea,  quae  de  vestitu,  et  vitae 
genere,  ineunte  hoc  morbo,  scripsimus,  eodem 
quoque  provecto,  aliquantum  opis  polliceri.  Sae¬ 
pius  autem  fateri  cogimur  usu  docti,  omnia  ar¬ 
tis  medendi  auxilia  non  nisi  ad  mortem  tardan¬ 
dam  valere. 


FINIS. 


. 

'  '•  -i  '  ■  ,  ■  '  •  V. 

. 

% 

■ 


. 

.  ilyjyjn  *j>ii  aiirjia&h  : 


- 

■•■■■■'  !  .  ■  *  '  .  i.  i 

'  'V.t  1  '  '  j  ■ 

. 

. 


.  . 


. 


i  •  • 


i 


/ 


